kardosdrur/scandi-wiki huggingface dataset:
Ivo Andrić

Ivo Andrić (serbisk kyrillisk: Иво Андрић; født 9. oktober 1892, død 13. marts 1975) var en jugoslavisk og serbisk forfatter, født i Bosnien og Hercegovina i byen Travnik i det centrale Bosnien og vinder af Nobelprisen i litteratur i 1961. Hans bøger Broen over Drina og Forvist til Bosnien handlede om livet i den bosniske provins under det Osmanniske Rige.

Bibliografi 
 Broen over Drina. 1945 (Dansk oversættelse 1961 og 1993)
 Frøkenen. 1945 (Dansk oversættelse 1963)
 Forvist til Bosnien. 1945 (Dansk oversættelse 1979)
 Forbandelsens gård. 1954 (Dansk oversættelse 1964)
 Fortællinger fra Jugoslavien. (Dansk oversættelse 1961)
 Torso - ni noveller. (Dansk oversættelse 1966)

Litteraturhenvisninger 
 Toni Liversage: "Ivo Andrić" (I: Fremmede digtere i det 20. århundrede, redigeret af Sven Møller Kristensen, 1968, bd. 2, s. 515-525)

Eksterne henvisninger 

Nobelprismodtagere i litteratur
Personer fra Bosnien-Hercegovina
Personer fra Kroatien
Personer fra Serbien
Bjelašnica

Bjelašnica er et bjerg i det centrale Bosnien-Hercegovina i de dinariske alper. Det er 2.067 m højt. Bjerget ligger sydvest for Sarajevo ved siden af bjerget Igman.

Bjelašnica er en populær turistattraktion for hiking og skiløb. Det ligger ca. 20 minutter fra Sarajevo. Under Vinter-OL 1984, blev Bjelašnica brugt til en række olympiske discipliner og har stadig adskillige konstruktioner fra den tid, inklusiv hoteller og skiarealer.

Eksterne henvisninger 

 Bjelasnica ski 
 Officiel hjemmeside

Bjerge i Bosnien-Hercegovina
De dinariske Alper
Jesper Hempler

Jesper Hempler (f. 1959) er en dansk pædagog, politiker og sanger, der har udgivet to soloalbums.

Jesper Hempler er fra Fyn, hvor han leder børnehaven Fjordvang i Kerteminde.

Som lokalpolitiker er han medlem af Kerteminde Byråd og medlem af økonomiudvalget og formand for Miljø-, Teknik- og Naturudvalget.

Han spillede i sin ungdom fodbold på eliteplan. I 1980'erne var han med i grupperne The Fopps og Tuff Enuff, der primært var fritidsbands, mens han tjente sine penge som pædagog. Senere optrådte han som forsanger i bandet Full Moon Fever. I 2005 udgav han det første soloalbum, og efterhånden har han prøvet at klare sig som heltidsmusiker. Ud over at synge spiller han guitar og skriver det meste af musikken til pladerne inspireret af blandt andet country- og popmusik, bl.a. Robbie Williams og Bob Dylan. Til koncerter spiller han med gruppen The Elephants. I 2013 medvirker Jesper Hempler på Morten Ks anden single "Summer Sun".

Jesper Hempler er storebror til sangeren Claus Hempler.

Diskografi 
 The Greatest Fool (2005)
 Insignificant Elephant (2007)
 "Summer Sun" (2013 - Morten K - featuring Jesper Hempler

Referencer

Ekstern henvisning 
 Jesper Hemplers hjemmeside 

Tjek fødselsår
Sangere fra Danmark
Pædagoger fra Danmark
Vilseck

Vilseck er en by i Landkreis Amberg-Sulzbach i Oberpfalz i den tyske delstat Bayern

Geografi 
Vilseck ligger ved floden Vils, der er en biflod til Naab. En del af det militære øvelsesområde Truppenübungsplatz Grafenwöhr ligger i den nordlige del af kommunen; det er 234 km² stort, og der ligger to store militærlejre, Østlejren i Grafenwöhr og Sydlejren i Vilseck, der også kaldes Rose Barracks. I Vilseck er der en brigade fra US Army.

Nabokommuner 
Nabokommuner er Edelsfeld, Königstein, Freihung ogHahnbach.

Bydele, landsbyer og bebyggelser 
Bykommunen er opdelt i 35 bydele, landsbyer og bebyggelser:
Altmannsberg, Axtheid, Axtheid-Berg, Bruckmühle, Bürgerwald, Drechselberg, Ebersbach, Frauenbrunn, Gressenwöhr, Gumpenhof, Heringnohe, Heroldsmühle, Hohenzant, Kagerhof, Ködritz, Langenbruck, Lohhof, Neuhammer, Oberweißenbach, Ödgodlricht, Rauschenhof, Reisach, Schlicht, Schöfelhof, Schönlind, Schüsselhof, Seiboldsricht, Sigl, Sollnes, Sorghof, Triebweg, Unterweißenbach, Vilseck, Weiherhäusl og Wickenricht.
Hahnbach

Hahnbach er en købstad i Landkreis Amberg-Sulzbach i Oberpfalz i den tyske delstat Bayern og administrationsby i Verwaltungsgemeinschaft Hahnbach. Hahnbach ligger ca. 65 km øst for Nürnberg og knap 10 km nordøst for Sulzbach-Rosenberg ved Bundesstraße 14.

Byen ligger i dalen til floden Vils.

Bydele 

Ved områdereformen blev kommunen udvidet til 25 bydele og landsbyer

Eksterne henvisninger 

 Luftfotos af Hahnbach
Mars Simulation Project

The Mars Simulation Project er en open source software simulation af en fremtidig kolonisering af planeten Mars. Hovedinspirationen er taget fra Mars-trilogien af Kim Stanley Robinson.

Simulationen er baseret på autonome agenter (dvs. bruger styrer ikke en enkelt person direkte), og søger at håndtere både tekniske opgaver og sociale interaktioner.

Projektet benytter XML filer til justering af simulationens parametre.

Eksterne henvisninger 
 Projektets hjemmeside

Simulation Project
Landkreis Ansbach

Landkreis Ansbach i Regierungsbezirk Mittelfranken er arealmæssigt den største  landkreis  i den tyske delstat Bayern. Naborkreise er mod nord Landkreis Neustadt an der Aisch-Bad Windsheim, mod øst Landkreis Fürth og Landkreis Roth, i sydøst ligger Landkreis Weißenburg-Gunzenhausen, mod syd Landkreis Donau-Ries og mod vest landkreisene Schwäbisch Hall, Ostalbkreis og Main-Tauber-Kreis i delstaten Baden-Württemberg. Den kreisfri by Ansbach er helt omsluttet af Landkreis Ansbach .

Geografi 
Det  Europæiske vandskel deler fra nordvest til sydøst landkreisen hvor vandløbene flyder mod de store floder Rhinen og Donau.

Byer og kommuner 

Kreisen havde   indbyggere pr. 
  

Verwaltungsgemeinschaften
Dentlein a.Forstmit den Mitgliedsgemeinden Burk, Dentlein a. Forst (Markt) und Wieseth
Hesselbergmit dem Mitgliedsgemeinden Ehingen, Gerolfingen, Röckingen, Unterschwaningen und Wittelshofen
Rothenburg ob der Taubermit den Mitgliedsgemeinden Adelshofen, Gebsattel, Geslau, Insingen, Neusitz, Ohrenbach, Steinsfeld und Windelsbach 
Schillingsfürstmit den Mitgliedsgemeinden Buch am Wald, Diebach, Dombühl (Markt), Schillingsfürst (Stadt), Wettringen und Wörnitz
Triesdorfmit den Mitgliedsgemeinden Ornbau (Stadt) und Weidenbach (Markt)
Weihenzellmit den Mitgliedsgemeinden Bruckberg, Rügland und Weihenzell
Wilburgstettenmit den Mitgliedsgemeinden Mönchsroth, Weiltingen (Markt) und Wilburgstetten
Wolframs-Eschenbachmit den Mitgliedsgemeinden Mitteleschenbach und Wolframs-Eschenbach (Stadt)

Eksterne henvisninger
Gemini Residence

Gemini Residence er en beboelsesbygning på Islands Brygge, København. Beboelsesbygningen ligger ned til vandet ved Bryggebroen overfor Fisketorvet. Bygningen er en 42 m. høj ombygget frøsilo der tilhørte Dansk Sojakagefabrik. 

Frøsiloerne er oprindeligt bygget i 1963, men blev i tiden 2002-2005 ombygget til 84 lejligheder ved, at lejlighederne blev påsat ydersiden af siloerne, så den færdige bygning kom til at ligne et ottetal ovenfra. Det indvendige er bibeholdt som et næsten tomt rum og bruges til foyer, trapper og elevatorer. Som top er lagt et gennemsigtigt tag af texlon.

Byggeriet var tegnet af arkitekterne MVRDV, (Holland) og JJW Arkitekter, mens NCC stod for selve byggeriet.

Nær bygningen ligger Wennbergsiloen og Pressesiloen, der ligeledes er ombyggede siloer, der tilhørte Sojakagefabrikken.

Referencer

Eksterne henvisninger 

 iNDUSTRIbRYGGE.dk Fotografier af Gemini Residence før ombygningen.
 www.jjw.dk Pjece fra JJW Arkitekter om byggeriet.
 MVRDV om byggeriet

Islands Brygge
Beboelsesbygninger i København
Alahis

Alahis (også: Alachis, Alagis; ? – 690, Cornate d'Adda) var en langobardisk konge af Italien der regerede fra 689 til 690. Før han blev konge efter et succesfuldt oprør i 689, var han hertug af Trento og Brescia.

Alahis havde før gjort oprør mod en tidligere konge Perctarit, men var blevet nedkæmpet taget til fange og senere tilgivet igen. Men da Perctarit døde og hans søn var blevet kronet, indledte han igen et oprør i 688. Alahis havde til start meget fremgang, det lykkedes ham at få tvunget Cunipert ud af Pavia og få ham til at søge tilflugt på et slot på en ø midt i Comosøen. Men Alagis regering var hård og tyrannisk så han mistede snart folkets opbakning. Og endeligt i 689, med folkets og den katolske kirkes opbakning, kunne Cunipert igen gå i offensive. Med mænd fra Piemonte besejrede de Alagis med hans mænd fra Venedig i et blodig slag ved Coronate, ved floden Adda, nær Monza. Alahis blev dræbt i slaget.

Kilder 
 Paulus Diaconus, Historia gentis Langobardorum

 

Langobardiske konger
Trento
Europæiske vandskel

Det europæiske vandskel er vandskellet mellem Atlanterhavet og Middelhavet (med deres respektive bihave). Det strækker sig fra Gibraltar til i nærheden af Moskva. De største afvandingsområder som det deler er Rhinens i nord og Donaus i syd (199 000 resp. 796 000 km²).

Vandskellet slutter 200 km vest for Moskva på Smolensk-Moskva-ryggen. Her møder det afvandingsområdet til det Kaspiske Hav (ved Volga), og vandskellet deler sig derfor i to: Mod nord fortsætter det mellem Østersøen og det Kaspiske Hav, mod øst vandskellet mellem Sortehavet og det Kaspiske Hav.

Det europæiske hovedvandskel møder på sin over 5000 km lange vej fire sidevandskel :
 Vandskellet mellem Atlanterhavet og Nordsøen (Seinen resp. Maas), som går mod nord fra Plateau de Langres i Frankrig;
 Vandskellet mellem Middel- og Adriaterhavet (Rhône resp. Po), som går mod syd fra Witenwasserenstock i Schweiz;
 Vandskellet mellem Adriater- og Sortehavet (Po resp. Donau), som begynder på Piz Lunghin i Schweiz og går mod sydøst;
 Vandskellet mellem Nord- og Østersøen (Elben resp. Oder), som begynder på Trójmorski Wierch eller Klepý (grænsen Polen/Tjekkiet) og går mod nord.

Nogle få steder er det europæiske vandskel ikke helt klart defineret. Donau mister f.eks. i sit øvre løb en del vand gennem underjordiske floder til den lavere liggende Aachtopf i Rhinens afvandingsområde. Videre har forskellige kanaler og vandkraftværker ført til en «opblødning» af det europæiske hovedvandskel.

Europas geografi
Vandskel
ACB

ACB kan have flere betydninger:

 African Central Bank – en af tre finansielle institutter af Afrikanske Union.
 Asia Commercial Bank – en licensieret bank i Hong Kong.
 Asia Commercial Bank – en kommerciel bank i Vietnam.
 Asociación de Clubs de Baloncesto – en professional basketball liga i Spanien.
 Australian Cricket Board – forbundet for professionel samt amatør cricket i Australien.
 Automovil Club Boliviano – et medlem af FIA.
 AC Ballerup – en tidligere dansk fodboldklub under Sjællands Boldspil-Union.
Björk (navn)

Björk kommer oprindelig fra Island og er et pigenavn; det tilsvarende drengenavn staves oftest Birk. Navnet findes også med den norske stavemåde som Bjørk, som er et drengenavn og Bjørg, som er et pigenavn, der ligeledes er det svenske navn for træet birk; den danske udgave af navnet Björk er således også Birk.

Navnet anvendes også som mellemnavn og efternavn.

Kendte personer med navnet 
 Björk Guðmundsdóttir, en islandsk sangerinde.
 Bjørk Matias Friis, en dansk tegneserietegner

Ekstern henvisning 
 Familiestyrelsens navnelister 

Drengenavne
Pigenavne
GVI

GVI eller Gvi kan have flere betydninger:

 Google Video – gratis søgemaskine og service fra Google til deling af videoklip.
 Gentofte-Vangede Idrætsforening – en dansk fodboldklub fra Vangede.
 Global Vision International – privat rejse organisation, der placerer individuelle og grupper i frivillige projekter.
Bjørg

Bjørg eller Björg er et pigenavn.

Navnet anvendes også som mellemnavn og efternavn.

Det tilsvarende drengenavn er Bjørk eller Björk, der dog i dag også bruges som pigenavn.

Ekstern henvisning 
 Ankestyrelsens liste over de i Danmark godkendte fornavne 

Pigenavne
Björk (flertydig)

Björk kan henvise til flere artikler:

 Björk – Den islandske sangerinde og komponist Björk Guðmundsdóttir.
 Björk (navn) – et drengenavn.
Aripert 2.

Aripert II (også: Aribert; ? – 712, Pavia) var en langobardisk konge af Italien, der regerede fra 702 til 712. Han var hertug af Turin og søn af den tidligere konge Raginpert.

Efter at kong Cunipert døde i 700, var hans søn Liutpert udset som tronarving. Men han var da stadig blot et barn, og Raginpert benyttede sig af dette til at bemægtige sig tronen i 701 – men døde selv kort efter. Raginpert havde sat sin egen søn Aripert op som tronarving, men efter Raginperts død blev Aripert kastet i fængsel af Liutperts tilhængere, Ansprand (senere selv konge) og Rotarit – hertugen af Bergamo. Året efter, i 702, lykkedes det Aripert at flygte og besejrede Liutperts beskyttere og kastede i stedet den unge konge i fængsel og lod sig selv krone. Den afsatte konge (Liutpert) lod han senere drukne, mens han var i bad. Ansprand var flygtet først til Isola Comacina, en lille ø på Comosøen, og senere over Alperne til Theodbert af Bayern. Men Rotarit modsatte sig stadig Aripert og udråbte sig selv som konge. Aripert marcherede da imod ham og overvandt ham efter en blodig belejring, hvorefter han lod hans skæg barbere af og hovedet kronrage som tegn på nedværdigelse (ellers en behandling forbeholdt slaver og krigsfanger) og drev ham i eksil i Turin – hvor han kort efter døde. Aripert lod desuden Ansprands familie kaste i fængsel, hvor de alle blev grufuldt mishandlet; Ansprands kone Theodorada og datter Aurona blev vansiret for at ødelægge deres skønhed og fik næse og ører skåret af, sønnen Sigiprand fik øjnene revet ud, kun Ansprands mindste søn Liutprand (senere konge) lod han slippe uskadt, da han regnede ham for ubetydelig. Han slap over til sin far i Bayern.

Efter først således brutalt at have bemægtiget sig tronen i 703 regerede han uden afbrud til sin død i 712. På trods af den blodig start var hans regering fredelig og velstående. Han søgte fred både med grækerne og Pavestaten og donerede store områder land til pave Johannes 6. i de De cottiske Alper – land der tidligere havde tilhørt paven, men var blevet erobret af langobarderne lang tid før.

Tidligt i 712 var det lykkedes Ansprand at samle en stor hær i Bayern, som han lod marchere mod Aripert i Pavia. I marts måned kom det til slag, som blev langt og blodigt og varede helt, til mørket sænkede sig. Der var ingen klar sejrherre, men Ariperts styrker syntes alligevel at have klaret sig bedst, da Aripert gjorde den store fejltagelse at flygte til Pavia. Hans soldater, der derefter fandt ham som en kujon, svigtede ham. Aripert prøvede da at søge tilflugt hos frankerne. Han samlede så meget guld, han kunne, fra sit skatkammer. Men da han om natten prøvede at svømme over floden Ticino, vejede de så tungt, at de trak ham ned, og han druknede. Han var den sidste fra det bayerske dynasti, der sad på tronen. Efter hans død blev Ansprand kronet, men døde kort efter, hvorefter Liutprand blev konge.

Kilder 
 Paulus Diaconus, Historia gentis Langobardorum

 

II

Langobardiske konger
Husmandsfinten

Husmandsfinten (eng.: Scissors eller step over) er en teknisk detalje/en dribling i fodbold. Finten består i, at en spiller snyder en forsvarende spiller ved at bevæge sig i en anden retning, end hvad den forsvarende spiller forventer og udføres således:

 Løb fremad med bolden
 Træd over bolden med den ene fod (yderside af fod tættest på bold)
 Lav et "cut" med ydersiden af den anden fod
 Accelerer væk fra modstanderen

Der er flere teorier om, hvem "opfandt" husmandsfinten. En teori nævner, at finten er opfundet af den hollandske spiller Lawrence "Law" Adam, som var kendt for den. Lawrence havde øgenavnet "Adam the Scissorsman" i slutningen af 1920'erne og de tidlige 1930'ere. I bogen "Når kragerne flyver" beskriver øjenvidne Max Colthoff dette trick, som Law udførte. En anden ophavsmand hævdes at være den italienske spiller Amedeo Biavati, der i 1930'erne benyttede finten.

Finten blev gjort populær i midten af 1990'erne af brasilianske Ronaldo.

Referencer

Eksterne links 
 Husmandsfinten demonstreret

Fodboldteknik
Igman

Igman er et bjerg i det centrale Bosnien-Hercegovina. Det ligger sydvest for Sarajevo i de Dinariske Alper, ved siden af bjerget Bjelašnica og byen Ilidža. Igmans højeste punkt Vlahinja Ridge er 1502 meter, hvilket gør det til det laveste af de fire Sarajevo-bjerge.

Igman er et populæt mål for hiking og skiløb. Under Vinter-OL 1984, var bjerget det primære hjemsted for de olympiske konkurrencer, sammen med Jahorina og Bjelašnica. Der er adskillige konstruktioner på Igman tilbage fra den tid, selvom mange bærer ar fra konflikten fra Krigen i Bosnien-Hercegovina (1992-1995). Der er planer om at lave en ny kabellinje mellem Igman og  kvarteret Hrasnica i Ilidža.

Eksterne henvisninger 

Green Vision's Article on Igman  

Bjerge i Bosnien-Hercegovina
Jahorina

Jahorina er et bjerg i De dinariske alper centralt i Bosnien-Hercegovina i området Republika Srpska. Det ligger lige sydøst for Sarajevo ved siden ag bjerget Bjelašnica. Jahorina er 1.913 meter højt. 

Som de øvrige bjerge omkring Sarajevo er Jahorina et populært turiststed med tilbud om mange forskellige vinteraktiviteter, i tillæg til vandrestier for fod- og skiturer. Bjerget har over 40 km med skistier i tillæg til moderne faciliteter. Under Vinter-OL 1984 blev flere af øvelserne arrangeret her.

Eksterne henvisninger 

 jahorina.org

Bjerge i Bosnien-Hercegovina
De dinariske Alper
De dinariske Alper

Dinariske Alper (kroatisk og bosnisk Dinarsko gorje eller Dinaridi, serbisk Динарско горје eller Динариди; slovensk Dinarsko gorstvo; italiensk Alpi Dinariche) er en bjergkæde i Sydeuropa i landene Slovenien, Kroatien, Bosnien-Hercegovina, Serbien, Montenegro, Kosovo og Albanien.

Den strækker sig 645 km langs kysten af Adriaterhavet (nordvest-sydvest) fra De juliske alper i nordvest og ned til Šar-Korab-massivet, hvor bjergene går i nord-sydlig retning. Det højeste bjerg i de Dinariske Alper er Prokletije, på grænsen mellem Montenegro og Albanien, med en top kaldt Jezerca på 2.692 m.

De Dinariske Alper er det mest kuperede og udstrakte bjergområde i Europa bort set fra Kaukasus, Alperne og De skandinaviske bjerge. De er stort set dannet af sedimentære bjergarter som dolomit, kalksten, sand og konglomerat dannet af hav og indsøer som en gang dækkede området.

Kildehenvisninger

Eksterne henvisninger
Fluxus

Fluxus er en international anti-kunstbevægelse, der blev navngivet i 1961 af George Maciunas fra Litauen. Bevægelsen udtrykker sig med happenings og Performance. Navne som Yoko Ono, Robin Page, Joseph Beuys, Wolf Vostell, Nam June Paik, Niels Viggo Bentzon og Henning Christiansen er forbundet med bevægelsen.

Eksterne henvisninger 

Kunst
Ansprand

Ansprand (ca. 657 – 712) var en langobardisk konge af Italien der kortvarigt regerede i år 712, men desuden regerede som værge for kong Liutpert i år 700 til 701. Derudover var hertug af Asti.
 
Efter at kong Cunipert døde i 700, var hans søn Liutpert udset som tronarving. Men han var da stadig blot et barn og Raginpert benyttede sig af dette til at bemægtige sig tronen i 701 – men døde selv kort efter. Raginpert havde sat sin egen søn Aripert op som tronarving men efter Raginperts død blev Aripert kastet i fængsel af Liutperts tilhængere, Ansprand og Rotarit – hertugen af Bergamo. Året efter, i 702, lykkedes det Aripert at flygte og besejrede Ansprand og Rotarit i to slag og kastede i stedet den unge konge i fængsel og lod sig selv krone. Den afsatte konge (Liutpert) lod han senere drukne mens han var i bad. Ansprand flygtede først til Isola Comacina, en lille ø på Comosøen, og senere over Alperne til Theodbert af Bayern. Aripert lod Ansprands familie kaste i fængsel hvor de alle blev grufuldt mishandlet; Ansprands kone Theodorada og datter Aurona blev vansiret for at ødelægge deres skønhed og fik deres næse og ører skåret af, sønnen Sigiprand fik øjnene revet ud, kun Ansprands mindste søn Liutprand (senere konge) lod han slippe uskadt da han regnede ham for ubetydelig. Han slap over til Ansprand i Bayern.

Efter ni års landflygtighed i Bayern, lykkedes det for ham tidligt i året 712 at samle en stor hær, som han marcherede mod Aripert i Pavia. I marts måned kom det til slag, som blev langt og blodigt og varede helt til mørket sænkede sig. Der var ingen klare sejrherre, men Ariperts styrker syntes alligevel at have klaret sig bedst, da Aripert gjorde den store fejltagelse at flygte til Pavia. Hans soldater, der derefter fandt ham som en kujon, svigtede ham. Aripert der da så hans styre vakle ville flygte videre til frankerne, men druknede da han på vej til Frankrig svømmede over floden Ticino og blev vejet ned af de mange skatter han havde taget med sig.

Efter hans død blev Ansprand kronet. Han blev konge i marts måned og døde i juni. Han efterlod sig sønnen Liutprand, som blev konge efter ham.

Kilder 
 Paulus Diaconus, Historia gentis Langobardorum

Langobardiske konger
Mumbai-Pune Expressway

Mumbai- Pune Expressway (marathi: मुंबई-पुणे द्रुतगती महामार्ग) er Indiens første betalingsvej og er en motorvej med tre vognbaner i hver retning. Den strækker sig over 93 km og forbinder finanshovedstaden Mumbai med nabobyen Pune. Anlæggelsen har reduceret rejsetiden fra mellem de to byer med 2 timer og letter presset på den gamle hovedvej. 

Motorvejen starter i Kalamboli i udkanten af Mumbai nær Panvel og ender i Dehu Road ved Pune. Fra Mumbai op igennem Sahyadri Mountain forløber ruten i en tunnel. Undervejs er der fire kløverbladsanlæg.

I øjeblikket benyttes ruten af ca. 30.000 køretøjer i døgnet, men den er bygget til en kapacitet på ca. 100.000 køretøjer i døgnet.

Veje i Indien
Treskavica

Treskavica er et bjerg centralt i Bosnien-Hercegovina, lige syd for Sarajevo. Det meste af bjerget ligger i Republika Srpska, men en mindre del i vest ligger indenfor Føderationen Bosnien-Hercegovina.

Med en højde på 2.088 meter er Treskavica det højeste af Sarajevo-bjergene, og kun 300 meter lavere end det højeste bjerg i landet. På klare dage med fint vejr kan man se helt til Montenegro og Adriaterhavet.

Bjerge i Bosnien-Hercegovina
Trebević

Trebević er et bjerg centralt i Bosnien-Hercegovina, lige sydøst for Sarajevo ved siden af bjerget Jahorina. Trebević er 1.627 meter højt, og det næst højeste af bjergene omkring Sarajevo. 

I middelalderen blev Trebević kaldt Zlatni Do. Under Vinter-OL 1984 var Trebević, som flere andre bjerge omkring Sarajevo, stedet for flere discipliner, så som bobslæde.

Eksterne henvisninger 

Bjerge i Bosnien-Hercegovina
Bosna

Bosna er den tredjelængste flod i Bosnien og Hercegovina. Den er 271 km lang og befinder sig kun i Bosnien. Den har sit udspring i nærheden af hovedstaden Sarajevo og løber ud i Sava, der er en biflod til Donau. Nogle af de vigtigste byer langs Bosna er Sarajevo, Zenica og Doboj. 

Floder i Bosnien-Hercegovina
Pale

Pale, kyrillisk Пале, er en by i Republika Srpska i Bosnien og Hercegovina. Pale har cirka 22.282 (2013) indbyggere,

Eksterne henvisninger 

 Officielle hjemmeside

Byer i Bosnien-Hercegovina